tartuNLP/wikipedia-smugri-20251201 huggingface dataset:
Söllingen

Söllingen on vald Saksamaal Alam-Saksi liidumaal Helmstedti kreisis. Valla pindala on 39,41 km². 31. detsembril 2017 elas seal 1648 inimest. Valda kuuluvad Dobbelni, Söllingeni ja Wobecki küla. Ja 1. novembrist 2016 on Söllingeni valla osadeks endised vallad Ingeleben ja Twieflingen.
Frellstedt

Frellstedt on vald Saksamaal Alam-Saksi liidumaal Helmstedti kreisis. Valla pindala on 6,13 km². 31. detsembril 2017 elas seal 807 inimest.
Räbke

Räbke on vald Saksamaal Alam-Saksi liidumaal Helmstedti kreisis. Valla pindala on 11,35 km². 31. detsembril 2017 elas seal 701 inimest. Küla asub põhja pool metsast Elmi mäeahelikku Schunteri jõe ääres.
Asulat on esmamainitud 1205. aasta dokumendis kui "Ridepe". 16. sajandist alates on Räbke tuntud paberiveskite poolest, mis rahuldasid Helmstedti Ülikooli vajadusi.
Hobustkoppel

Hobustkoppel on eesti perekonnanimi.
Perekonnanime Hobustkoppel (Hobbostkoppel) on pandud Hellamaa mõisas Muhu kihelkonnas Saaremaal. Nimede eestistamisel määrati sellenimelistele uueks perekonnanimeks Arumäe, Haldna, Heinla, Heinsalu, Koppel ja Nurmsoo. 2018. aasta 1. jaanuari seisuga on perekonnanimi Hobustkoppel Eestis alla viiel mehel ja 10 naisel.
Hõrak

Hõrak on eesti perekonnanimi.
Perekonnanime Hõrak (Hõrrak, Hörrak) on pandud Erastvere mõisas Kanepi kihelkonnas Võrumaal. Nimede eestistamisel määrati Hõrak uueks perekonnanimeks isikutele, kelle perekonnanimi oli Apfelbaum. 2025. aasta 1. jaanuari seisuga on perekonnanimi Hõrak Eestis 62 mees- ja 66 naissoost isikul, kokku 128. 
Hõrak tähendab punast sõstart.
Okaspuu (perekonnanimi)

Okaspuu on eesti perekonnanimi.
Nimede eestistamisel määrati Okaspuu uueks perekonnanimeks isikutele, kelle perekonnanimi oli Ockermann (1936. aastal Keilas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Taadermaa

Taadermaa on eesti perekonnanimi.
Nimede eestistamisel määrati Taadermaa uueks perekonnanimeks isikutele, kelle perekonnanimi oli Damberg (Undla vallas 1936. aastal). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Nurmekask

Nurmekask on eesti perekonnanimi.
Nimede eestistamisel määrati Nurmekask uueks perekonnanimeks isikutele, kelle perekonnanimi oli Nadruk (1937. aastal Lehtse vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Veinisaar

Veinisaar on eesti perekonnanimi.
Nimede eestistamisel määrati Veinisaar uueks perekonnanimeks isikutele, kelle perekonnanimi oli Veisson (1937. aastal Auvere-Joala vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Thomas Partey

Thomas Teye Partey (sündinud 13. juunil 1993 Krobo Odumases) on Ghana jalgpallur. Ta mängib kaitsva poolkaitsjana Inglismaa kõrgliiga klubis Londoni Arsenal ja Ghana jalgpallikoondises.
2011. aastal sõlmis ta lepingu Madridi Atléticoga. Klubi põhimeeskonnas tegi ta debüüdi 2015. aasta novembris.
2020. aasta oktoobris siirdus ta 50 miljoni euro eest Londoni Arsenali. Ta sai sellega ajaloo kallimaks Ghana jalgpalluriks.
Aastatel 2018 ja 2019 on ta valitud Ghana aasta jalgpalluriks.
Koondisekarjäär.
Debüüdi Ghana rahvuskoondises tegi ta 5. juunil 2016 mängus Mauritiuse vastu.
Esimese värava lõi ta koondise särgis 1. septembril 2017 MM-i valikmängus Kongo vastu.
Ta esindas Ghanat rahvuskoondises 2017. ja 2019. aasta Aafrika rahvaste karikavõistlustel.
Saúl Ñíguez

Saúl Ñíguez Esclápez (sündinud 21. novembril 1994 Elches) on Hispaania jalgpallur. Ta mängib poolkaitsjana Hispaania kõrgliigklubis Sevilla ja Hispaania jalgpallikoondises.
Ta alustas klubikarjääri Madridi Atléticos, kus on mänginud ka suurema osa karjäärist.. Klubi põhimeeskonnas tegi ta debüüdi 2012. aastal. Hooajal 2013–2014 oli ta laenul Rayo Vallecanos. Hooajal 2020/21 oli ta laenul Inglismaa kõrgliigaklubis Londoni Chelsea. 2024. aasta juulis läks ta laenule Sevillasse.
Koondisekarjäär.
2012. aastal tuli ta Hispaania kuni 19-aastaste koondisega omavanuste Euroopa meistriks. 2017. aastal võitis Hispaania kuni 21-aastaste koondisega Euroopa meistrivõistlustel hõbemedali ning oli viie väravaga turniiri suurim väravakütt.
Debüüdi Hispaania rahvuskoondises tegi ta 1. septembril 2016 sõprusmängus Belgia vastu.
Esimese värava lõi ta 8. septembril 2018 UEFA Rahvuste Liiga mängus Inglismaa vastu.
Ta kuulus Hispaania koondisse 2018. aasta maailmameistrivõistlustel.
Tasmaania Eesti Selts

Tasmaania Eesti Selts on Austraalia eestlaste selts, mis tegutseb Austraalias Tasmaanias Hobartis.
Selts asutati 1951 nime all "Hobarti Eesti Selts".
Selts on Austraalia Eesti Seltside Liidu liige.
Venemaa Eesti Seltside Liit

Venemaa Eesti Seltside Liit (lühend VESL) on Venemaa eestlaste seltse ühendav katusorganisatsioon.
Liit asutati 1998. Liidu eesotsas on Külli Sulg.
Brisbane'i Eesti Selts

Brisbane'i Eesti Selts on Austraalia eestlaste selts, mis tegutseb Austraalias Brisbane'is. Seltsi esimees on Airi Ilisson-Cruz.
Selts asutati 1951.
Kapsa tänav

Kapsa tänav on tänav Tartus Supilinnas.
Tänav algab Piiri tänaval ja lõpeb Kauna tänaval.
Uppsala Eesti Kodu

Uppsala Eesti Kodu Rootsi eestlaste sihtasutus, mis tegutses Rootsis Uppsalas.
Sihtasutus eesmärkide seas oli majandada ja hooldada Uppsalas elavate eestlaste jaoks kultuuriliseks ja seltskondlikuks tegevuseks kasutatavaid ruume.
Seltsi juhatuse esimees oli Helve Jaagu.
Uppsala Eesti Selts

Uppsala Eesti Selts on Rootsi eestlaste selts, mis tegutseb Rootsis Uppsalas.
Selts asutati 1944. aastal.
Uppsala Eesti Pensionäride Ühing

Uppsala Eesti Pensionäride Ühing on Rootsi eestlaste ühing, mis tegutseb Rootsis Uppsalas. Ühingu esimees on Vello Trepp.
Saskia Boddeke

Saskia Boddeke (sündinud 15. märtsil 1962 Hollandis Castricumis) on Hollandi multimeediakunstnik, muusika-, teatri- ja filmilavastaja. 
Tema loodud lavastustele on iseloomulik rohke uue meedia tehnika kasutamine: projektsiooniekraanid, arvutiprogrammidega loodud lahendused ja audiovisuaalsed tunnuspildid, mis esinevad laval kõrvuti näitlejatega. Multimeediainstallatsioonides on rõhk külastajaid ümbritsevate projektsioonide, heli- ja valgusefektide, lõhnade ja esemelise kunsti koosmõjul.
2015. aastal pälvis Boddeke Moskvas eksponeeritud multimeedianäituse "The Black Square, The Golden Age of the Russian Avantgarde" eest The Art Newspaper Russia (TANR) auhinna. Eestis on ta loomingut eksponeeritud Lennusadamas, kus näidati tema loodud rahvusvahelist väljapanekut "Seks ja Meri" ("Sex &amp; the Sea", 2019–2020).
Saskia Boddeke on abielus filmilavastaja Peter Greenawayga, kes on kirjutanud ka mitme ta lavastuse libreto.
Looming.
Teatri- ja muusikalavastused.
Saskia Boddeke on lavastanud nii Hollandi Rahvusooperis kui ka oma ettevõttes Vals Akkoord.
Harmooniline analüüs

Harmooniline analüüs või Fourier' analüüs on matemaatilise analüüsi ja selle rakenduste osa, mis on seotud Fourier' ridade ja Fourier' teisendusega. Harmooniline analüüs uurib funktsioonide esitatavust Fourier' reana või integraalina, samuti Fourier' teisendusi ja funktsioonide lähendamist trigonomeetriliste polünoomidega.
Integraalteisendus

Integraalteisenduseks nimetatakse funktsionaalteisendust, mis seab funktsioonile formula_1 vastavusse teatud eeskirja alusel integreerimise teel uue funktsiooni formula_2.
Definitsioon.
Funktsiooni formula_1 integraalteisenduseks nimetatakse funktsionaalteisendust kujul
formula_4,
ehk integraalteisendus seab funktsioonile formula_1 vastavusse uue funktsiooni formula_2, kus
Tähtsamaid integraalteisendusi.
Tähtsamateks integraalteisendusteks loetakse järgmisi:
Provokatsioon

Provokatsioon on millegi tahtlikult esile kutsumine, kellegi ässitamine.
Aivar Jaeski

Aivar Jaeski (sündinud 3. märtsil 1966 Vastemõisas) on Eesti sõjaväelane (kolonel, 2010).
Sõjaväeline karjäär.
Õpingutelt Tallinna Polütehnilisest Instituudis (praegune Tallinna Tehnikaülikool) kutsuti ta kohustuslikku ajateenistusse Nõukogude armees, kus ta teenis reamehena Pihkva 76. dessantdiviisis aastatel 1984–1986.
29. septembril 1992 liitus ta Eesti kaitseväega ja määrati teenima Kaitsejõudude Peastaabi Autokompanisse. Pärast ohvitseride kursuse läbimist sai temast lipnik samas teenistuskohas. 2. mail 1995 määrati ta Autokompanii ülemaks. 1997. aastal viis Jaeski läbi Autokompanii ümberkorraldamise pataljoniks, loodud Tagalapataljon kannab täna Logistikapataljoni nime.
2000. aasta suvel pärast Balti Kaitsekolledži läbimist sai Jaeskist Rahuoperatsioonide Keskuse ülem, kus ta vastutas Balti jalaväepataljoni toetamise, reservi koolitamise, eriala kursuste korraldamise, ja kaitseväe üksuste ettevalmistamise eest ÜRO Balkani rahutagamismissioonideks.
Pärast 2002. aastal Jaeski poolt juhitud brigaaditasemel õppuse "Baltic Eagle 2002" (millest järgmistel aastatel sai Kevadtorm õppus) läbiviimist kutsus kindralleitnant Johannes Kert major Jaeski omale asetäitjaks Eesti Alalisse Esindusse NATO juures, kus temast sai esinduse esimene DEPMILREP.
2006. aasta oktoobris määrati kolonelleitnant Jaeski juhtima Kaitseplaneerimise jaoskonda kaitseväe peastaabis, kus ta vastutas keskpika kaitseväe arengukava loomise eest, samuti osales ta Eesti, Läti, Leedu ja Poola tarbeks koostatud NATO strateegiliste kaitseplaanide koostamises.
Aastal 2008 osales kolonel Jaeski 6-kuulisel NATO väljaõppemissioonil Iraagis (NTM-I) staabiülema asetäitjana toetuse alal.
Aastatel 2009–2012 teenis Jaeski vanemstaabiohvitserina NATO ühendväejuhatuse staabis Brunssumis, kus ta vastutas NATO infooperatsioonide läbiviimise eest ISAFs, sellesse aega jääb ka tema missioonikogemus Afganistanist. 
Aastatel 2012–2014 teenis Jaeski kaitseväe peastaabis, kus ta reorganiseeris teavitusosakonna, strateegilise kommunikatsiooni osakonnaks.
Kolonel Jaeski viimaseks teenistuskohaks jäi NATO strateegilise kommunikatsiooni kompetentsikeskus (STRACOM COE), kus ta töötas direktori asetäitja ametikohal. Sellelt ametikohalt saatis Eesti kaitsevägi koloneli 2017. aasta septembris reservi. 
Peale kaitseväest lahkumist töötas Jaeski Läti ettevõtte RB Rail AS Eesti filiaali direktorina ja panustas Rail Baltica projekti edendamisse. 
Oktoobrist 2023 töötab ta Suure-Jaani kooli ja gümnaasiumi direktorina, tema vastutuse alla kuuluvad ka õppekohad Sürgaveres, Tääksis ja Vastemõisas (tegevus peatatud). 
Tegevus poliitikas.
Aivar Jaeski kuulub aastast 2022 Sotsiaaldemokraatlikusse Erakonda. Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 64 häält ning ei osutunud valituks.
Õigusemõistmise eksitamine

Õigussüsteemi kurnamine (inglise keeles "perverting the course of justice") kujutab endast kuritegevust, seadusandlikule võimule nii-öelda "vastupuiklemist", "tagasiajamist" — "salgamist". See on toime pandud siis, kui isik takistab/väärastab/moonutab õigluse mõistmise kulgu enda või mõne teise poole suhtes/kasuks. See võib endas kätkeda tõendite fabritseerimist või nende hävitamist kui ka tunnistajate mõjutamist, võimudega manipuleerimist.
Inimesed võivad seda kergema juhtumi korral teha ka naiivsetena või teadmatusest, üldjuhul arvestades ühepoolselt enda ja lähedaste head tahet, heaolu. Raskema juhtumi korral suurima tõenäosusega sooritatakse seda üpris teadlikult enese kriminaalsuse kaitseks või selle varjamiseks (mille teevad selgeks uurijad).
Traktarny zavodi metroojaam

Traktarny zavodi metroojaam (vene keeles Тракторный завод ("Traktornõi zavodi metroojaam"), valgevene Трактарны завод (transkribeerituna Traktarnõ zavodi metroojaam), tõlkes 'traktoritehase metroojaam') on üks Minski metroo jaamu Aŭtazavodskaja liinil Partyzanski rajoonis Traktoritehase linnakus.
Jaam avati 31. detsembril 1990, see oli üks selle liini algsetest jaamadest. Kuni 1997. aastani oli see Aŭtazavodskaja liini lõppjaam. Perroon on 100 meetri pikkune ja 10 meetri laiune. 
Metroojaama üks sissepääs avaneb Minski Traktoritehase peasissepääsu juures. Selle peamiseks dekoratiivseks elemendiks on mitmeotstarbelised valgustid, mis on kasutusel ka istepinkidena ja infoedastamiseks mõeldud valjuhäälditena. Kunstilises plaanis proovitakse jaama kujundusega edasi anda traktoriehituse dünaamikat. Nii on jaama kujunduses kasutatud palju metalli. Värvidest domineerivad valge ja hall.
Chicago Eesti Selts

Chicago Eesti Selts (inglise keeles "Chicago Estonian Society") on USA eestlaste selts, mis tegutseb USAs Illinoisi osariigis Chicagos. 
Esimehi:
Johannes Villemson.
Connecticuti Eesti Selts

Connecticuti Eesti Selts (inglise keeles "Connecticut Estonian Society") on USA eestlaste selts, mis tegutseb USAs Connecticuti osariigis. Seltsi esimees on Jaak Rakfeldt.
Dallase Eesti Selts

Dallase Eesti Selts (inglise keeles "Dallas Estonian Society") on USA eestlaste selts, mis tegutseb USAs Texase osariigis Dallases.
Indianapolise Eesti Selts

Indianapolise Eesti Selts (inglise keeles "Indianapolis Estonian Society") on USA eestlaste selts, mis tegutseb USAs Indiana osariigis Indianapolises. Seltsi juhib Jüri Tults.
Kesk-Florida Eesti Selts

Kesk-Florida Eesti Selts (inglise keeles "The Estonian Society of Central Florida") on USA eestlaste selts, mis tegutseb USAs Florida osariigis.
Lõuna-Florida Eesti Selts

Lõuna-Florida Eesti Selts (inglise keeles "The Estonian Society of South Florida", ka "Estonian National Association of South Florida") on USA eestlaste selts, mis tegutseb USAs Florida osariigis. Seltsi esimees on Arno Kallas.
Long Islandi Eesti Selts

Long Islandi Eesti Selts on USA eestlaste selts, mis tegutseb USAs New Yorgi osariigis Long Islandi saarel. 
Seltsi eesotsas on Hedy Pääro.
Minnesota Eesti Selts

Minnesota Eesti Selts (inglise keeles "Minnesota Estonian Society") on USA eestlaste selts, mis tegutseb USAs Minnesota osariigis. Seltsi eesotsas on Harry Teder.
Portlandi Eesti Selts

Portlandi Eesti Selts (inglise keeles "Portland Estonian Society", ka "Oregon's Estonian Community") on USA eestlaste selts, mis tegutseb USAs Oregoni osariigis Portlandis. Seltsi esimees on Kalev Sepp.
Seabrooki Eesti Selts

Seabrooki Eesti Selts (inglise keeles "Seabrook Estonian Society") on USA eestlaste selts, mis tegutseb USAs New Jersey osariigis Seabrookis. 
Seltsi esimees on Eevi Truumees.
Seattle'i Eesti Selts

Seattle'i Eesti Selts (inglise keeles "Seattle Estonian Society") on USA eestlaste selts, mis tegutseb USAs Washingtoni osariigis Tacomas. 
Seltsi esimees on Kristi Urv-Wong.
Edmontoni Eesti Selts

Edmontoni Eesti Selts (inglise keeles "Edmonton Estonian Society") on Kanada eestlaste selts, mis tegutseb Kanadas Alberta provintsis Edmontonis. Seltsi esimees on Eda McClung.
Hamiltoni Eesti Selts

Hamiltoni Eesti Selts (inglise keeles "Hamilton Estonian Society") on Kanada eestlaste selts, mis tegutseb Kanadas Ontario provintsis Hamiltonis. Seltsi esimees on Merike Koger.
Kitcheneri Eesti Selts

Kitcheneri Eesti Selts (inglise keeles "Kitchener Estonian Society") on Kanada eestlaste selts, mis tegutseb Kanadas Ontario provintsis Kitcheneris. Seltsi esimees on Ene Rebane-Billings.
Montreali Eesti Selts

Montreali Eesti Selts (inglise keeles "Montreal Estonian Society") on Kanada eestlaste selts, mis tegutseb Kanadas Quebeci provintsis Montrealis. Seltsi esimees on Karl J. Raudsepp.
Ottawa Eesti Selts

Ottawa Eesti Selts (inglise keeles "Ottawa Estonian Society") on Kanada eestlaste selts, mis tegutseb Kanadas Ontario provintsis Ottawas. Seltsi esimees on Ene Rummel.
Port Arthuri Eesti Selts

Port Arthuri Eesti Selts (inglise keeles "Port Arthur Estonian Society") oli Kanada eestlaste selts, mis tegutses Kanadas Ontario provintsis Port Arthuris. 
Selts on juhtinud Endel Tooming.
Haprus

Haprus on materjali omadus puruneda tühise moonde korral. Hapruse vastand on sitkus. Selgituseks tasub märkida, et nii habras, kui sitke materjal võib taluda enne purunemist suuri pingeid. Oluline on enne purunemist esinevate moonete suurus.
Saskatooni Eesti Selts

Saskatooni Eesti Selts (inglise keeles "Saskatoon Estonian Society") on Kanada eestlaste selts, mis tegutseb Kanadas Saskatchewani provintsis Saskatoonis. Seltsi esimees on Rein Lepnurm.
Schoten (suguvõsa)

Schoten (vene keeles "Шотен") on Tallinnast pärit kaupmehe- ja aadlisuguvõsa.
Ajalugu.
Teateid suguvõsa kohta on aastast 1491, mil on mainitud Tallinna Mustpeade liiget Jacob von Schotenit (suri pärast 1491). XVI sajandi alguses elasid Schotenid Tartus. Suguvõsaliin algabki Tartu Suurgildi oldermanni Dirik von Schoteniga (suri pärast 1522). Tema poeg Diedrich von Schoten (suri pärast 1560) valiti Tartu raadi. Raehärraks tõusis ka tema poeg Diedrich von Schoten (1535−1602), kes asus hiljem elama Tallinna ja oli Tallinna liini rajajaks. Tema järeltulijad tegutsesid kaupmeestena ja neid valiti sagedasti raehärradeks. 
Tallinna pealiinist pärit Bernhard Johann von Schoten (1713−1771) õppis ülikoolis ja ta kutsuti Saaremaale Kaarma pastoriks (1754−1771). Temast sai alguse suguvõsa Saaremaa-Venemaa liin, mille vanem haru kustus ilmselt XX sajandi alguses. Titulaarnõunik Johann Lorenz von Schotenist (1755−1819) sai alguse Venemaa noorem liin. Tema järeltulijate ajal mugandus perekonnanimi Schotteniks ("Шоттен"). See perekonnaharu on Venemaal alles tänini. Koitjärve omanik Thomas von Schoten (u 1630 − 1693) rajas Tallinna noorema liini, mis suri välja XVIII sajandi lõpus.
Sault Ste. Marie Eesti Selts

Sault Ste. Marie Eesti Selts (inglise keeles "Sault Ste. Marie Estonian Society") on Kanada eestlaste selts, mis tegutseb Kanadas Ontario provintsis Sault Ste. Maries. Seltsi esimees on Ants Lübek.
Partyzanskaja metroojaam

Partyzanskaja metroojaam (vene keeles Партизанская ("Partizanskaja metroojaam"), valgevene Партызанская (transkribeerituna Partõzanskaja metroojaam)) on üks Minski metroo jaamu Aŭtazavodskaja liinil Zavodski rajoonis.
Jaam avati 7. novembril 1997. Perroon on 100 meetri pikkune ja 10 meetri laiune. Jaama juures asub maa-alune kaubanduskeskus Padziemny Horad, mis on metroojaamaga ühendatud. Projektis kandis jaam nime Partyzanski praspiekt (tänava järgi, mille ääres see jaam asub).
Jaam on kujundatud kahe löövina, mida eraldavad platvormi keskel nelinurksed rohelisest marmorist sambad. Sambaid kaunistavad alumiiniumist ribad. Jaama seinad on kaetud keraamiliste plaatidega, mis on mõeldud jätma ruumist avarama mulje. Sammaste ülemine osa on värvitud valgeks, et jätta muljet, nagu krooniks neid kapiteelid, ka sümboliseerivad need partisanivõitluse mälestuseks põlevaid igavesi tulesid.
Avtazavodskaja metroojaam

Aŭtazavodskaja metroojaam (vene keeles Автозаводская ("Avtozavodskaja metroojaam"), valgevene Аўтазаводская (transkribeerituna Avtazavodskaja metroojaam), tõlkes Autotehase metroojaam) on üks Minski metroo jaamu Aŭtazavodskaja liinil Zavodski rajoonis.
Jaam avati 7. novembril 1997. Aastani 2001 oli see Aŭtazavodskaja liini lõppjaamaks. Perroon on 100 meetri pikkune ja 10 meetri laiune. Lisaks ootesaalile on jaamal veel kolm korrust, millest kaks asuvad jaama kohal, aga kolmas, mis on mõeldud liini teenindavale personalile, asub ootesaali all. Projektis kandis jaam nime Aŭtazavod, jaama üks väljapääsudest asub Minski Autotehase kultuurimaja juures.
Jaam on kujundatud kahe löövina, mida eraldavad platvormi keskel asuvad ümarad sambad. Jaamas on ooteplatvormiga sarnaselt kujundatud ka vestibüül, mõlemas on tajutav püüd anda edasi avarust. Viimistluses on kasutatud Kreeka marmorit, graniiti ja alumiiniumi. Sammaste küljes asuvad istmed.
Välislingid.
Süpplingen

Süpplingen on vald Saksamaal Alam-Saksi liidumaal Helmstedti kreisis. Valla pindala on 10,35 km². 31. detsembril 2017 elas seal 1743 inimest.
Magiljovskaja metroojaam

Mahiloŭskaja metroojaam (vene keeles Могилёвская ("Mogiljovskaja"), valgevene Магілёўская (transkribeerituna Magiljovskaja)) on üks Minski metroo jaamu Aŭtazavodskaja liinil Zavodski rajoonis Anharskaja linnaosas.
Jaam avati 5. septembril 2001, seni on see Aŭtazavodskaja liini lõppjaam. Perroon on 100 meetri pikkune ja 15 meetri laiune (ainus nii laia perrooniga jaam Minskis). Jaamas on invaliftid – tegemist oli esimese metroojaamaga Minskis, kuhu need rajati. Jaama juures asub ka Aŭtazavodskaja liini teenindav depoo, mis avati aastal 2003. Üks jaama väljapääs avaneb Minski Autotehase spordihalli juures. Metroojaamale on nime andnud Mahiloŭ.
Jaam on kujundatud suure staadionina. Ootesaali pikkus on 138 meetrit, kogu kompleksi pikkus aga 300 meetrit. Ootesaal on kahekorruseline ja seda katab sinine ripplagi. Lage toetavad külgedel asuvad heledast marmorist sambad. Lisaks marmorile on kujunduses kasutatud ka graniiti ja alumiiniumi. Teise korruse moodustavad teeninduskäigud, seal asub ka väike Minski metroo muuseum, mille külastamiseks tuleb registreeruda.
Süpplingenburg

Süpplingenburg on vald Saksamaal Alam-Saksi liidumaal Helmstedti kreisis. Valla pindala on 14,30 km². 31. detsembril 2017 elas seal 654 inimest.
Küla tekkis Schunteri jõe ääres 10. sajandi vesilinnuse juurde, mille püstitasid arvatavasti Haldenslebeni krahvid, kes olid sel ajal Nordmarki markkrahvid. Gertrud von Haldenslebeni tütar Hedwig von Formbach abiellus krahv Gebhard von Süpplingenburgiga. 1173. aastani oli loss Supplinburgi krahvide asupaik, nende seas Gebhardi poeg, keiser Lothar III.
Lothar ehitas 1130. aasta paiku Supplinburgi paleesse kollegiaalkiriku ja ristikäigu. 1173. aastal andis tema pojapoeg Heinrich Lõvi Süpplingenburgi Templiordule, kellelt see 1357. aastal hospitaliitidele läks. See jäi johanniitide komtuurkonnaks ("Komturei") aastani 1820, mil see lõpuks Braunschweigi hertsogkonnale mediatiseeriti. Loss lammutati 1875. aasta paiku, samas Ristija Johannese kirik säilis.
Njamiga metroojaam

Niamiha metroojaam (valgevene Няміга (transkribeerituna Njamiga metroojaam)) on üks Minski metroo jaamadest Aŭtazavodskaja liinil Centralny rajoonis. Jaam on nime saanud Niamiha jõe järgi.
Jaam avati 31. detsembril 1990; see oli üks Minski metroo teise liini algsetest jaamadest. Jaama perroon on 10 meetri laiune ja 100 meetri pikkune. Jaam asub Minski ajaloolises linnasüdames, nii tuli selle rajamisel arvestada kultuurikihiga. Sissepääsu jurues asuvad Minski ajalooline raekoda ja kolm vana kirikut, nende seas ka Minski vanim säilinud hoone Peeter-Pauli kirik, mis valmis aastal 1613.
Jaama kujundamisel on püütud edasi anda ajaloolise Minski hõngu, nii sambad kui seinad kujutavad stiliseeritult puitonni. Ehitusel on kasutatud ohtralt betooni, seinu katab ka valge marmor. Kaasaegsema ilme annavad illuminaatoritena kujundatud aknad.
30. mail 1999 leidis jaamas aset Minski metroo kõige süngem tragöödia, kui lähedalasuvalt staadionilt lahkuvad inimesed tormasid äkitselt puhkenud äikesetormi tõttu metroojaama varju otsima. Selle tagajärjel hukkus 53 inimest, veel 250 said vigastada.
Warberg

Warberg on vald Saksamaal Alam-Saksi liidumaal Helmstedti kreisis. Valla pindala on 8,01 km². 31. detsembril 2017 elas seal 818 inimest.
Wolsdorf

Wolsdorf on vald Saksamaal Alam-Saksi liidumaal Helmstedti kreisis. Valla pindala on 13,17 km². 31. detsembril 2017 elas seal 940 inimest.
Bahrdorf

Bahrdorf on vald Saksamaal Alam-Saksi liidumaal Helmstedti kreisis. Valla pindala on 40,59 km². 31. detsembril 2017 elas seal 1861 inimest.
Vallas on neli küla:
Danndorf

Danndorf on vald Saksamaal Alam-Saksi liidumaal Helmstedti kreisis. Valla pindala on 14,04 km². 31. detsembril 2017 elas seal 2447 inimest.
Grafhorst

Grafhorst on vald Saksamaal Alam-Saksi liidumaal Helmstedti kreisis. Valla pindala on 9,65 km². 31. detsembril 2017 elas seal 1076 inimest.
Groß Twülpstedt

Groß Twülpstedt on vald Saksamaal Alam-Saksi liidumaal Helmstedti kreisis. Valla pindala on 36,43 km². 31. detsembril 2017 elas seal 2629 inimest. Valda kuuluvad järgmised külad: Groß Sisbeck, Groß Twülpstedt, Klein Sisbeck, Klein Twülpstedt, Papenrode, Rümmer ja Volkmarsdorf.
Frunzenskaja metroojaam

Frunzienskaja metroojaam (vene keeles Фрунзенская ("Frunzenskaja metroojaam"), valgevene Фрунзенская (transkribeerituna Frunzenskaja metroojaam)) on üks Minski metroo jaamadest Aŭtazavodskaja liinil Centralny rajooni ja Maskoŭski rajooni piiril.
Jaam avati 31. detsembril 1990; see oli üks Minski metroo teise liini esimesi jaamu. 1995. aastani oli Frunzienskaja üks selle liini lõppjaamu. Algul plaaniti jaama nimeks panna Jubilejnaja, kuna üks selle sissepääs asub sellenimelisel väljakul. Hiljem nimetati jaam Mihhail Frunze auks. Jaama perroon on 10 meetrit lai ja 100 meetrit pikk.
Jaama kujundus on lakooniline, kasutatud on valget marmorit, seinu kaunistab karniis. Valgusteid ehivad messingist kompositsioonid.
Velpke

Velpke on vald Saksamaal Alam-Saksi liidumaal Helmstedti kreisis. Valla pindala on 19,70 km². 31. detsembril 2017 elas seal 4652 inimest. Vald asub umbes 20 km Helmstedtist põhjas ja 10 km Wolfsburgist idas. Valda kuuluvad järgmised külad: Büstedt, Meinkot, Velpke ja Wahrstedt.
Voolepiir

Voolepiir ehk voolavuspiir on vähim pinge, mille juures katsekeha deformeerub pinge olulise kasvuta. Voolepiiri tähistatakse formula_1 (tähise indeks: inglise keeles "yield" – järele andma, voolama).
Voolepiir on materjali oluline karakteristik, sest materjali tuntav deformeerumine või tekkiv jääkdeformatsioon muudab konstruktsiooni sageli kasutuskõlbmatuks.
Sabler

Sabler (varem Zabler) (vene keeles "Саблер") oli Saksimaalt Grossenhainist pärit literaadi- ja aadlisuguvõsa.
Ajalugu.
Varasem ajalugu.
Zablerid elasid XVI sajandil Saksimaal Dresdeni lähedal Grossenhainis. Peter Zabler (1578−1645) õppis Wittenbergi ülikoolis, kus omandas magistrikraadi. Hiljem rändas ta Ülem-Ungarisse (praegu Slovakkia osa) ja oli superintendent. Ta pani aluse suguvõsa mitme sajandi pikkusele vaimulike ja literaatide traditsioonile. Tema poeg Hiob Zabler (1628−1664) oli Leutschau (praegu Levoča Slovakkias) pastor. Jakob Zabler (1639−1709) teenis Ülem-Ungari superintendendina. Viimase poeg Jakob Zabler (1670−1753) valiti samuti pastoriks, hiljem siirdus ta Poolasse ja oli Thornis gümnaasiumiprofessor. Georg Zabler (suri enne 1732) oli XVIII sajandi alguses Dobschau (praegu Dobšiná Ida-Slovakkias) raehärra.
Eestimaa liin.
Selle liini rajaja oli raehärra poeg Georg Sabler (1700−1740), kes rändas pärast ülikoolistuudiumi lõppu 1722. aasta paiku Eestimaale. Siin muundus perekonnanimi Zabler Sableriks. 1724. aastal kutsuti Georg Kadrina pastor-adjunktiks, ordineeriti järgmisel aastal vaimulikuks ja oli 1729. aastast Haljala pastor. Selles ametis teenisid ka tema poeg ja pojapoeg. Tema lapselastega jagunes suguvõsa kaheks haruks: Thomas Friedrich oli Venemaa liini esiisa, Georg Christian jätkas Eestimaa liini. Mõlemad liinid tõusid teenistuse kaudu aadliseisusse. Georg Christiani poeg Georg Thomas Sabler (1810−1865) sai filosoofiadoktori kraadi, oli Vilno tähetorni direktor ja lõpetas karjääri tõelise riiginõunikuna. Tema noorem poeg Georg Friedrich von Sabler (1859−1935) omandas Viini ülikoolist doktorikraadi ja tegutses saksa filoloogina. 1920. aastast oli ta Tartu ülikooli saksa filoloogia eradotsent. Tema surmaga kustus Eestimaa haru meesliinis.
Venemaa liin.
Liini esiisa oli Haljala pastori Thomas Sableri (1734−1797) vanem poeg Thomas Friedrich Sabler (1766−1812), kes omandas Erlangeni ülikoolis meditsiinidoktori kraadi ja tegutses arstina. Ta oli Moskva meditsiiniakadeemia professor ja lõpetas karjääri kolleegiuminõuniku teenistusastmega. Nimekas arst oli ka tema poeg tõeline riiginõunik Thomas Wilhelm Friedrich Sabler (1799−1877). Viimase vend Karl Georg Sabler (1808 − u 1865) astus sõjaväeteenistusse ja tõusis kindralmajoriks. Tema poeg Vladimir Karlovitš Sabler (1845−1929) oli selle haru kõige tuntum esindaja. Teenis välja tõelise salanõuniku teenistusastme ja oli aastatel 1911−1915 Pühima Valitseva Sinodi ülemprokurör. I maailmasõja ajal muutis ta oma saksa perekonnanime abikaasa Olga Zablocka-Desętowska (1845−1920) neiupõlvenime järgi venepäraseks Dessjatovskiks. Pärast oktoobripööret sai suguvõsa rängalt kannatada. Endist ülemprokuröri arreteeriti korduvalt, mõisteti lõpuks 1926. aastal süüdi ja saadeti asumisele, kus surigi. Vanem poeg Svjatoslav (1874 − u 1933) suri vanglas, keskmine poeg Juri lasti maha 1918. aastal ja noorem poeg Sergei hukkus repressioonides 1937. aastal. Svjatoslav võttis endale perekonnanimeks Vorobjov-Dessjatovski ja selle nime all elavad Sablerite järeltulijad siiani Venemaal.
Takud

Takud on linadest eraldatud lühemate kiudude ja linaluukatkendite segu.
Lina töötlemine toimus Eestis 19. sajandi II pooleni veel täielikult käsitsi vanade põliste tööriistadega. Veekogus leotatud ja seejärel kuivatatud linavartel murti luud lahti lõugutiga.
Takud eraldati murtud linadest "ropsimise" ja sugemise teel. Ropsides ropsimõõgaga linaluude eemaldamiseks, eraldati linadest jämedamad ropsitakud, "linaharjaga" sugedes "sugetakud". Kui kasutati jämedamat linaharja, saadi "otstakud", peenema harjaga sugedes "peentakud". Ropsitakke kasutati puitehitistel palgivarade tihendamiseks, samuti nööri keeramiseks ja kotiriide valmistamiseks. Sugetakkudest tehti rõivaid - rüüsid, meeste pükse, naiste särgialaseid ja pallapooli.
Välislingid.
Takud ja hari, Eesti Rahva Muuseum
Albany-Schenectady Eesti Selts

Albany-Schenectady Eesti Selts on USA eestlaste selts, mis tegutseb USAs New Yorgi osariigis. Seltsi esimees on Avo Merend.
St. Catharinesi Eesti Selts

St. Catharinesi Eesti Selts (inglise keeles "St. Catharines Estonian Society") on Kanada eestlaste selts, mis tegutseb Kanadas Ontario provintsis St. Catharinesis. Seltsi esimees oli Jaan Eichenbaum.
Sudbury Eesti Selts

Sudbury Eesti Selts (inglise keeles "Sudbury Estonian Society") on Kanada eestlaste selts, mis tegutseb Kanadas Ontario provintsis Sudburys. Seltsi esimees on Erich Kiudorf.
Taldrikureegel

Taldrikureegel on tervisliku toitumise põhimõtetest lähtuv toitumisreegel selle kohta, milliseid toiduainerühmi millises vahekorras peaks leiduma taldrikul olevas toiduportsjonis. Eri dieetides ja toitumispõhimõtetes on taldrikureeglid erinevad. 
Peamiselt tähendab see toidu mitmekesisust ja tasakaalustatust.
Eri liiki toiduainete soovitatav vahekord.
Viie värvi reegel.
Viie värvi reegel tähendab, et taldrikul peaks olema viit värvi toitu. Sellise värvirikkuse saavutamiseks soovitatakse varieerida eeskätt salateid.
Thunder Bay Eesti Selts

Thunder Bay Eesti Selts (inglise keeles "Thunder Bay Estonian Society") on Kanada eestlaste selts, mis tegutseb Kanadas Ontario provintsis Thunder Bays. Seltsi esimees on Linda Mäehans.
Toronto Eesti Selts

Toronto Eesti Selts (inglise keeles "Toronto Estonian Society") on Kanada eestlaste selts, mis tegutseb Kanadas Ontario provintsis Torontos. Seltsi esimees on Anne Liis Keelmann.
Launcestoni Eesti Selts

Launcestoni Eesti Selts (inglise keeles "Launceston Estonian Society") oli Austraalia eestlaste selts, mis tegutses Austraalias Tasmaania osariigis Launcestonis. 
Selts asutati 13. märtsil 1954. Seltsi esimene esimees oli R. Laul.
Luksemburgi Eesti Selts

Luksemburgi Eesti Selts on Luksemburgi eestlaste selts, mis tegutseb Luksemburgis. 
Seltsi asutasid 1997. aastal kohalikud Eesti-huvilised. Hiljem liitus ka eestlasi. 1990. aastate lõpus oli seltsis 20–25 inimest. 2004. aastaks oli seltsi tegevus soikunud, ent see taaselustus pärast Eesti liitumist Euroopa Liiduga, kui Luksemburgi saabus suurem grupp eestlasi. 
Seltsi president on Meelik Mallene.
Ameerika Eesti Heatahtlik Selts

Ameerika Eesti Heatahtlik Selts (ka Ameerika-Eesti Heatahtlik Selts, inglise keeles "Estonian American Benevolent Society") on USA eestlaste selts, mis tegutseb USAs New Jersey osariigis Bergenfieldis. Seltsi esimees on Priit Parming.
Lakewoodi Eesti Ühing

Lakewoodi Eesti Selts on USA eestlaste selts, mis tegutseb USAs New Jersey osariigis Lakewoodis. Seltsi eesotsas on Eric Must.
Ühingu põhikirja kinnitasid 28 kohalikku eestlast 4. augustil 1945, kuid ühing moodustati 20. juulil 1946. Sel ajal oli ühingus 55 liiget, esimeheks sai Konstantin Lacht.
Eesti Abistamise Komitee

Eesti Abistamise Komitee (ka Eesti Abistamiskomitee) oli mitme välismaa või väliseesti organisatsiooni nimi:
Paide Eesti Selts Ühendus

Paide Eesti Selts Ühendus oli selts Järvamaal Paides.
Selts asutati 1879 nime all "Eesti Handverki-Selts Ühhendus Paides".
Seltsi tegevuse hääbus Esimese maailmasõja ajal.
Lähikiiritusravi

Lähikiiritusravi ehk brahhüteraapia ehk lühikese fookuskaugusega kiiritusravi on pahaloomuliste kasvajate vastane kiiritusravi, mille käigus viiakse radioaktiivne kiirgusallikas kasvajarakkude hävitamiseks kasvaja lähedale või sisse.
Kättemaks

Kättemaks on subjektiivsest õiglustundest lähtuv vastutegu (või -teod) halbade tegude, halva kohtlemise, ebaõigluse, alanduse, solvangu vms. tasumiseks. Kättemaks võib olla otsene (suunatud isikule või isikutele, keda tajutakse süüdlasena) või kaudne (suunatud tajutud süüdlasega seotud isikutele). Kättemaksuga võib paratamatult kaasneda afektiseisund, kuna see võib olla psühholoogiline ja/või füsioloogiline valuaisting, mille inimene endale taas loob.
The Voidz

The Voidz (varem tuntud kui Julian Casablancas + The Voidz) on Ameerika rokkansambel.
Ansambli asutas 2013. aastal The Strokesi laulja Julian Casablancas.
Koosseisu kuuluvad Julian Casablancas (vokaal), Jeramy "Beardo" Gritter (kitarr), Amir Yaghmai (kitarr), Jacob "Jake" Bercovici (basskitarr, süntesaatorid), Alex Carapetis (trummid) ja Jeff Kite (süntesaatorid).
Ansambli debüütalbum "Tyranny" teenis 50. koha briti muusikaajakirja "NME" 2014. aasta 50 parima albumi nimekirjas.
The Strokes

The Strokes on Ameerika rokkansambel New Yorgist. Ansambel asutati 1998. aastal.
Pärast viiealbumilist lepingut RCA ja Rough Trade'iga avaldab ansambel muusikat Julian Casablancase plaadifirma Cult Recordsi kaudu.
Diskograafia.
EP-d
Ropsimõõk

Ropsimõõk oli puust ühe teraga noakujuline tööriist, millega murtud linavarsi puhastati luudest ehk "ropsiti".
Ropsimõõga ots võis olla terav või lame. Loode- ja Kagu-Eestis kasutati ka laia ristkülikukujulist ühe- või kaheteralist ropsimõõka. Luude eemaldamiseks ropsiti linapeosid enamasti põlvel, mõnes piirkonnas ka ropsilaual. Ropsimõõka nimetati Lõuna-Eestis roobits, 19. sajandil võeti seal piirkonnas kasutusele ka püstne ropsilaud.
Välislingid.
Ropsimõõk, Eesti Põllumajandusmuuseum
Taheva Sanatoorium

Taheva Sanatoorium on Eesti sihtasutus, mis osutab hoolekandeteenuseid. Asutuse hallatavad hooned asuvad Valga maakonnas Valga vallas Tsirgumäe külas.
Asutuse ajalugu ulatub aastasse 1926, kui Taheva mõisas avati "Taheva vigaste lastekodu". 1927 viidi lastekodust ära invaliidistunud lapsed ja asemele toodi tuberkuloosi põdevad lapsed. Asutus nimetati ümber "Taheva tiisikushaigete laste kodu-sanatooriumiks".
Ropsilaud

Ropsilaud oli kolmel jalal olev laud, millel murtud linavarsi puhastati luudest ehk "ropsiti". Laua kaks jalga võisid olla looduskõverad.
Põhiliselt oli ropsilaud kasutusel Setu- ja Võrumaal. 19. sajandil võeti seal piirkonnas kasutusele ka püstne ropsilaud, mis seisis jalgadel (samuti looduskõverad) või oli kinnitatud pingi külge.
Hildesheimi kreis

Hildesheim on kreis ("Landkreis") Saksamaal Alam-Saksi liidumaal.
Kreis külgneb (põhjast ja päripäeva) Hannoveri regiooni ning Peine, Wolfenbütteli, Goslari, Northeimi, Holzmindeni ja Hameln-Pyrmonti kreisiga.
Kreisi pindala on 1206 km². 31. detsembril 2017 elas seal 276 640 inimest.
Ajalugu.
1885. aastal rajas Preisi valitsus Hannoveri provintsi kreisid. Kreisi praegusel territooriumil oli neli kreisi: Hildesheim, Alfeld, Gronau ja Marienburg. 1932. aastal ühines Gronau Alfeldiga.
Kui 1946. aastal loodi Alam-Saksi liidumaa, korraldati kreisid ümber: Hildesheimist sai linnakreis ning ülejäänud Hildesheimi kreis ja Marienburg liideti uueks Hildesheim-Marienburgi kreisiks. Alfeldi kreis jäi oma endistesse piiridesse.
1974. aastal kaotas Hildesheimi linn oma linnakreisi staatuse ja sai ümbritseva kreisi osaks, mis nimetati ümber Hildesheimiks. Hildesheimi ja Alfeldi kreisid liideti 1977. aastal.
Geograafia.
Kreis paikneb Hannoverist kagus ja põhjapoolsemad osad külgnevad Hannoveri metropolipiirkonnaga. Kreisi põhjapoolne osa on tugevalt linnastunud, samas lõunapoolne osa on kaetud metsaga. Leine jõgi siseneb kreisi territooriumile lõunast, voolab läbi Alfeldi ja Gronau linna ning lahkub loodesse Hannoveri suunas; väike lisajõgi Innerste suubub Leinesse idast pärast läbi Hildesheimi voolamist. Leine ja Innerste vahel on metsane mäeahelik Hildesheimi mets ("Hildesheimer Wald") ja Sieben Berge ('seitse mäge', vt Alfeld).
Linnad ja vallad.
"Samtgemeinde:"
1"Samtgemeinde" keskus; ²linn
Innerste

Innerste on jõgi Alam-Saksimaal Saksamaal. See on Leine parempoolne lisajõgi ja 101 km pikk.
Nime päritolu.
Jõe nimi ei ole seotud saksa keele sõnaga "innerste" (sisim). "Innerste", varem ka "Inste" (1805), "Inderste" (1567), "Indistria" (1313), "Entrista" (1065) ja "Indrista" (1013), pärineb arvatavasti indogermaani tüvest "oid" = "rahutu, tugev". Nimi võib viidata lahinguvälja nimele "Idistaviso" (16. aastal pKr). Seetõttu ei ole see ülivõrre ja käändub saksa keeles ilma käändelõputa: "Hildesheim liegt an der Innerste", mitte "an der Innersten".
Kulg.
Jõe läte on Harzi mägedes, 4 km Clausthal-Zellerfeldi linnast edelas, kõrgusel 615 m ja kannab nime "Innerstesprung". Väikese ojana voolab Innerste läände ja läbib rea järvi, neist esimese nimi on "Entensumpf". Järgmised järved on "Oberer Nassenwieser Teich", "Bärenbrucher Teich", "Ziegenberger Teich" ja "Sumpfteich". Saksa keele sõna "Teich" tähendab "tiiki".
Buntenbocki küla keskel läbib Innerste "Prinzenteichi" ja pöörab läände Wildemanni (390 m), mis on üks väiksemaid linnu Saksamaal. Grumbach, üks esimesi lisajõgesid, suubub Innerstesse Wildemanni keskel. Innerste pöörab põhja Lautenthali (300 m), mis on veel üks linn tema teel, ja voolab mahajäetud Langelsheimi–Altenau (Oberharzi) raudtee kõrval. Laute suubub Innerstesse Lautenthali keskel. Linna nimi tähendab "Laute orgu". Lautenthali lähedal on Innerste paisutatud ("Innerstetalsperre"). Kui pais aastatel 1963–1966 ehitati, tekkis kena järv puhkuseks ja veespordiks. Mõni kilomeeter edasi väljub Innerste Harzi mägedest Langelsheimi linna juures (204 m) ja pöörab loodesse. Esimene lisajõgi on Grane jõgi (12 km pikk).
Siit edasi voolab Innerste läbi künkliku "Harzvorlandi". Järgmised lisajõed on Nette (42 km pikk), Lamme (21 km pikk), Bruchgraben, Neile ja Beuster (12 km pikk). Veel mõned teele jäävad linnad on Salzgitteri lõunakvartalid ja Hildesheim. Innerste möödub Marienburgi lossist, Hildesheimi keskusest (90 m) ja Steuerwaldi lossist linna põhjaosas. 
Hildesheimist põhjas siseneb Innerste suurele madalikule "Norddeutsche Tiefebene". Umbes 18 km edasi suubub see Leinesse Sarstedti linna juures, Hannoverist lõunas, kõrgusel 65 m.
Meedia.
Wilhelm Raabe on kirjutanud romaani pealkirjaga "Die Innerste".
Läti jäähokikoondis

Läti meeste jäähokikoondis esindab Lätit jäähokis rahvusvahelistel võistlustel. Koondist haldab Läti jäähokiföderatsioon.
Taliolümpiamängudel on Läti koondise parimaks kohaks veerandfinaali jõudmine 2014. aasta taliolümpiamängudel. Maailmameistrivõistlustel on parimaks tulemuseks 2023. aastal saavutatud 3. koht, kaheksa parema sekka on jõutud kuuel korral. 2006. aasta jäähoki maailmameistrivõistlused toimusid Riias.
2018. aasta mai seisuga asub Läti Rahvusvahelise Jäähokiföderatsiooni (IIHF) koostatavas maailma koondiste edetabelis 11. kohal.
Koondise praegune kapten on Kaspars Daugaviņš. Peatreener on alates 2021. aastast lätlane Harijs Vītoliņš.
Koosseis.
Läti jäähokikoondise koosseis 2023. aasta maailmameistrivõistlustel.
Maladzjožnaja metroojaam

Maładziožnaja metroojaam (vene keeles Молодёжная ("Molodjožnaja metroojaam"), valgevene Маладзёжная (transkribeerituna Maladzjožnaja metroojaam)) on üks Minski metroo jaamadest Aŭtazavodskaja liinil Frunzienski rajoonis.
Jaam avati 3. juulil 1995. See asub Minsk-Paŭnočny raudteejaama juures. Üks jaama väljapääsudest avaneski algselt jaama perroonidele, ent aastal 2011 see suleti ja sealsed eskalaatorid seisatati. Väljapääs avati taas kevadel 2012. Aastal 2015 avati uus väljapääs, mis avaneb kaubanduskeskus Karona juures.
Jaama kujundus on lakooniline, ootesaal on lihtne ühelööviline raudbetoonkonstruktsioon. Sealne perroon on 10 meetri laiune ja 100 meetri pikkune. Kasutatud on Koelga marmorit, halli graniiti ja alumiiniumit. Seinu ehivad pikad valgustid, mis koos seinte ja sissepääsude lineaarse kujundusega peaks edasi andma liikumist. Sissepääsude seintel asuvad vestibüülipoolsetes otstes temaatilised pannood.
Anniste

Anniste on eesti perekonnanimi.
Nimede eestistamisel määrati Anniste uueks perekonnanimeks isikuile, kelle perekonnanimi oli Annoff, Annov, Prints, Rinso, Rintso, Tonna ja Varm. 2018. aasta 1. jaanuari seisuga on perekonnanimi Anniste Eestis 19 mehel ja 21 naisel.
Tugev

Tugev on eesti perekonnanimi.
Perekonnanime Tugev (Tuggew) on pandud Muhu-Suuremõisa mõisas Muhu kihelkonnas ja Kaali mõisas Püha kihelkonnas, mõlemad Saaremaal. Nimede eestistamisel määrati Tugev uueks perekonnanimeks isikuile, kelle perekonnanimi oli Prenner ja Stark. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Rebasemäe (perekonnanimi)

Rebasemäe on eesti perekonnanimi.
Nimede eestistamisel määrati Rebasemäe uueks perekonnanimeks isikuile, kelle perekonnanimi oli Borissov (1937. aastal Rae vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
​
Kaalijärv

Kaalijärv on eesti perekonnanimi.
Nimede eestistamisel määrati Kaalijärv uueks perekonnanimeks isikutele, kelle perekonnanimi oli Bergmann (1936. aastal Tallinnas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Elistvere (perekonnanimi)

Elistvere on eesti perekonnanimi.
Nimede eestistamisel määrati Elistvere uueks perekonnanimeks isikuile, kelle perekonnanimi oli Tõnisson (1938. aastal Seliste vallas). 1.jaanuaril 2018 sellise perekonnanimega inimesi Eestis ei ela või on neid vähem kui 5.
Õunamaa

Õunamaa on eesti perekonnanimi.
Nimede eestistamisel määrati Õunamaa uueks perekonnanimeks isikuile, kelle perekonnanimi oli Bogdanoff ja Õunmann. 2018. aasta 1. jaanuari seisuga on perekonnanimi Õunamaa Eestis 7 mehel ja 5 naisel.
Ühismaa

Ühismaa on eesti perekonnanimi.
Nimede eestistamisel määrati Ühismaa uueks perekonnanimeks isikuile, kelle perekonnanimi oli Einberg (1940. aastal Tallinnas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Estron

Estron oli Eesti elektroonikaettevõte, mis asutati 1968. aastal.
Ettevõte tegutses Kuusalu lähedal Kiiul, selle omanik oli Kuusalu kolhoos.
Ettevõtte juht oli Vladimir Makarov, peainsenerid Lembit Kirsme ja Ülo Kala, peakonstruktor oli Tõnu Tüksammel. Insener-tehnilise personali hulgas olid varasemaid Raadio-Elektroonika Tehase ja Tallinna Raadio-Elektroonika Konstrueerimisbüroo töötajaid. Töötajaid oli kokku ligi 200.
Kuni aastani 1975 paiknes ettevõte Kiiu mõisahoones. Hiljem ehitati välja oma tootmishoone ja muud vajalikud hooned ning restaureeriti ka Kiiu mungatorn.
Estronist sai alguse kõrvalettevõte Bioestron.
Eesti taasiseseisvumise järel lõpetas ettevõte tegevuse peamiselt majandusliku kollapsi ja endise NSV Liidu turu äralangemise tõttu.
Toodang.
Tõnu Tüksammel ja Lembit Kirsme projekteerisid asutusesisese telefonside keskjaama Estron-100. See oli nn kõvasti rääkivate telefonidega süsteem, mida valmistati isegi Kremli jaoks.
Tootmises olid põllumajanduslikud mõõtevahendid, näiteks temperatuuri mõõtmiseks ja monitoorimiseks kartulihoidlates ja niiskuse mõõtmiseks teraviljahoidlates.
Ettevõte tootis elektroonilisi kalkulaatoreid Estron, hiljem ka arvutit Juku. Koondise RET tarbeks valmistas ettevõte vibraatormuundurit MDM-võimendite jaoks, mida kasutati alalispinge mikrovoltmeetrites.
Üksmeel

Üksmeel on eesti perekonnanimi.
Nimede eestistamisel määrati Üksmeel uueks perekonnanimeks isikuile, kelle perekonnanimi oli Ruusthal (1937. aastal Patküla vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Äike (perekonnanimi)

Äike on eesti perekonnanimi.
Nimede eestistamisel määrati Äike uueks perekonnanimeks isikuile, kelle perekonnanimi oli Danner (1936. aastal Tallinnas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Alalisvoolu mikrovoltmeeter

Alalispinge mikrovoltmeeter on mõõteriist mikrovoltide suurusjärgus olevate alalispingete mõõtmiseks.
Mikrovoltide suurusjärgus olevate elektripingete mõõtmiseks kasutatavad seadmed on peaaegu eranditult elektroonsed mõõteriistad, mis põhinevad mõõdetava pinge võimendamisel voldi suurusjärku. Probleemiks ei ole selle juures mitte niivõrd suure võimendusteguriga võimendi vajadus, kuivõrd termoelektriliste parasiitsete pingete tekkimine erinevast metallist detailide ja juhtmete vahel (Seebecki efekti tõttu). Spetsiaalsete konstruktiivsete võtetega (nn termošuntide kasutamine jms) saavutatakse nanovoltide suurusjärku ulatuv tekkivate parasiitsete nihkepingete ja/või nende muutuste (triivi) madal tase.
Eestis tootis alalispinge mikrovoltmeetrid Tallinna Tootmiskoondis RET.
Algselt põhinesid nendes kasutatud tehnilised lahendused vibraatormuunduriga MDM-võimendi kasutamisel. Vibraatormuundureid tootis Kuusalu kolhoosi ettevõte Estron.
Hilisemates mudelites asendati vibraatormuundur MDM-võimendis transistorlülititega. Kasutatud lahendused põhinesid suuresti Rein Kipperi kandidaaditööl.
Alalispinge mikrovoltmeeter

Alalispinge mikrovoltmeeter on mõõteriist mikrovoltide suurusjärgus olevate alalispingete mõõtmiseks.
Mikrovoltide suurusjärgus olevate elektripingete mõõtmiseks kasutatavad seadmed on peaaegu eranditult elektroonsed mõõteriistad, mis põhinevad mõõdetava pinge võimendamisel voldi suurusjärku. Probleemiks ei ole selle juures mitte niivõrd suure võimendusteguriga võimendi vajadus, kuivõrd termoelektriliste parasiitsete pingete tekkimine erinevast metallist detailide ja juhtmete vahel (Seebecki efekti tõttu). 
Spetsiaalsete konstruktiivsete võtetega (nn termošuntide kasutamine jms) saavutatakse nanovoltide suurusjärku ulatuv tekkivate parasiitsete nihkepingete ja/või nende muutuste (triivi) madal tase.
Eestis tootis alalispinge mikrovoltmeetrid Tallinna Tootmiskoondis RET.
Algselt põhinesid nendes kasutatud tehnilised lahendused vibraatormuunduriga MDM-võimendi kasutamisel. Vibraatormuunduri tootjaks oli Kuusalu kolhoosi ettevõte Estron.
Hilisemates mudelites asendati vibraatormuunduri MDM-võimendis transistorlülititega. Kasutatud lahendused põhinesid suuresti Rein Kipperi kandidaaditööl.
Rebeka Koha

Rebeka Koha (sündinud 19. mail 1998 Ventspilsis) on Läti tõstja.
Ta hakkas tõstmisega tegelema 12-aastaselt.
2014. aasta noorte olümpiamängudel Nanjingis võitis ta kaalukategoorias kuni 48 kg pronksmedali (rebimine 75 kg, tõukamine 90 kg). Sama aasta maailmameistrivõistlustel Almatõs oli ta kaalukategoorias kuni 53 kg 22 (80+94). Järgmisel aastal sai ta Houstonis toimunud maailmameistrivõistlustel juba 10. koha (87+105). 2016. aasta suveolümpiamängudel Rio de Janeiros jäi ta esimesena medalita (90+107), kuid võitis Førdes toimunud Euroopa meistrivõistlustel pronksmedali (90+108).
2017. aastal võitis ta kaalukategoorias kuni 58 kg maailmameistrivõistlustel Anaheimis pronksmedali (101+121) ja Euroopa meistrivõistlustel Splitis (95+108) hõbemedali. 2018. aastal tuli maailmameistrivõistlustelt taas pronksmedal (103+124) ning lisaks tuli Euroopa meistriks (100+120).
Aastatel 2017 ja 2018 on ta tulnud juunioride maailmameistriks.
Ta õpib Riia Stradiņši Ülikoolis.
Vibraatormuundur

Vibraatormuundur on kontaktide perioodilisel vibreerimisel põhinev elektromehaaniline muundusseade, mille abil alalispinge muundatakse vahelduvpingeks ja vajaduse korral pärast sobivat pinge muundamist (näiteks kõrgemaks transformeerimist trafo abil) uuesti tagasi alalispingeks, alaldades seda teiste samal vibraatoril paiknevate sünkroonselt toimivate kontaktide abil sünkroonalaldamise (sünkroondetekteerimise) teel.
Eestis kasutati vibraatormuundurit enne II maailmasõda tehase RET toodetes, mis olid ette nähtud aku või keemilise elemendi (patarei) suhteliselt madala pinge muundamiseks kõrgeks anoodpingeks.
Samalaadset muundurit kasutati ka auto aku pinge (mis tavaliselt on 12 V) muundamiseks kõrgeks anoodpingeks autodes kasutatavates lampraadiotes, aga ka aku pinge muundamiseks vahelduvpingeks sagedusega 50 Hz, et kasutada vahelduvpingetoitelisi elektriseadmeid auto juures.
Hiljem kasutati erilise konstruktsiooniga vibraatormuundureid Tallinna Tootmiskoondise RET alalispinge mikrovoltmeetrites kasutatud MDM-võimendites. Neid tootis TREKB-s välja töötatud versioonis ettevõte Estron.
1960. aastatel mindi üle transitorlülitite kasutamisele. Neid juhiti etteande- ehk tugigeneraatorist saadavate juhtsignaalide abil.